Ξεκίνησε η παραγωγή του φαρμάκου Unikinon με τη δραστική ουσία χλωροκίνη από την φαρμακοβιομηχανία Uni-pharma SA η οποία θα διαθέσει δωρεάν24 εκατομμύρια δόσεις Unikinon στο Ελληνικό Κράτος.

Η εταιρεία αγόρασε ποσότητα 5 τόνων χλωροκίνης από την Ινδία το Σάββατο 21 Μαρτίου 2020 και έχει ξεκινήσει την παραγωγή, της θεραπείας η οποία σύμφωνα με τους επιστήμονες είναι μία πιθανή επιτυχής θεραπεία για την αντιμετώπιση της πανδημίας του κορωνοϊού (SARS COVID-19). Το θεραπευτικό σχήμα θα καθορισθεί, ανάλογα με τις συστάσεις της επιστημονικής κοινότητας. Ωστόσο να σημειωθεί, ότι υπάρχουν ήδη διεθνή δεδομένα για την χλωροκίνη, τα οποία προκύπτουν είτε γιατί το φάρμακο χορηγείται ήδη σε ασθενείς με COVID-19, είτε γιατί βρίσκονται σε εξέλιξη κλινικές μελέτες.

Αξίζει να σημειωθεί, ότι η Uni-pharma SA έλαβε για πρώτη φορά άδεια προϊόντος χλωροκίνης στην Ελλάδα, το 1984.